KYK: Karlien se Elah glimlag in hospitaal | Netwerk24
Twee Franse rugbyspelers wat die Hane se bestuur gekritiseer het ná die span se nederlaag twee weke gelede teen Engeland, is hul plek in die span kwyt.
11 Februarie 2019 09:35
Die Afrikaanse sangeres Karlien van Jaarsveld het Maandagoggend ’n video van haar dogter Elah (16 maande) op Instagram geplaas waar sy in haar hospitaalbed lê.
Elah sou ’n vier uur lange operasie ondergaan het, maar Van Jaarsveld het Saterdag op Instagram geskyf die dokter kon nie die prosedure uitvoer nie.
Soos vroeër berig ly Elah aan porta-trombose en hipertensie.
In die video lê die vriendelike Elah met haar arms bo haar kop en waai en klap terwyl sy met haar tongetjie uit glimlag.
Soos Huisgenoot die naweek berig het, is Elah in Desember ook in die hospitaal opgeneem. Karlien het toe bekend gemaak dat Elah ’n bloedklont ontwikkel het in die aar wat bloed na haar lewer en ander noodsaaklike organe vervoer.
Karlien van Jaarsveld en haar dogter, Elah. Foto: Instagram/ KarlienVanJaarsveld
Elah is intussen weer opgeneem en die hoop was dat sy ná die operasie “uiteindelik gesond sou wees.”
Van Jaarsveld het Saterdag geskryf hoe verslae sy en haar man, Joe Breytenbach, is omdat hul “dogter oopgesny is . . . net om te sien dat die dr. niks vir haar kan doen nie”.
Van Jaarsveld sê in haar jongste inskrywing: “Stronger everyday! God is goed! Die sienlike kan mens rondgooi soos ’n klein gelowige dissipel op ’n boot waarop Jesus saam seil, maar al wat jy sien is die rowwe water en hoe hierdie moontlik gaan eindig.”
Van Jaarsveld sê sy het vergeet dat Jesus saam met haar in haar boot is, want haar fokus het geskuif en sy het bang geword oor wat sy met haar natuurlike oë kon sien en met haar natuurlike ore kon hoor.
“Dankie vir die nuwe perspektief, dankie dat U arm nooit te kort is om te help nie, met U regterhand red U ons uit. U kyk anders as ons.”
Van Jaarsveld sê God maak vir haar ’n weg en sy vertrou Hom.
Stronger everyday! ???? God is goed! Die sienlike kan mens rondgooi soos ‘n klein gelowige dissipel op ‘n boot waarop Jesus saam seil, maar al wat jy sien is die rowwe water en hoe hierdie moontlik gaan eindig. Jesus ekt vergeet U is saam my op die boot want my fokus het geskuif en ek het bang geword vir wat ek met my natuurlike oë kon sien en met my natuurlike ore kon hoor. Dankie vir die nuwe perspektief, dankie dat U arm nooit te kort is om te help nie, met U regterhand red U ons uit. U kyk anders as ons. I don’t want to hear anymore teach me to listen, I don’t want to see anymore give me a vision - (different Micah Tyler) dankie vir wat U kom bewerk deur hierdie, You’re making a way in the Wilderness and I trust You??
Meer oor: Elah | Hospitaal | Karlien Van Jaarsveld
Karlien, Joe se Elah lag weer ná oortapping